ᱫᱷᱟᱨᱟᱯᱩᱨᱚᱢ

ᱫᱷᱟᱨᱟᱯᱩᱨᱚᱢ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱛᱟᱢᱤᱞᱱᱟᱰᱩ ᱨᱮ ᱛᱤᱨᱩᱯᱩᱨ ᱦᱚᱱᱚᱛ ᱨᱮᱱᱟᱜ ᱢᱤᱫ ᱥᱚᱦᱚᱨ ᱠᱟᱱᱟ ᱾ ᱫᱷᱟᱨᱟᱯᱩᱨᱚᱢ ᱫᱚ ᱛᱟᱢᱤᱞᱱᱟᱰᱩ ᱨᱮᱱᱟᱜ ᱟᱹᱰᱤ ᱢᱟᱨᱮ ᱥᱚᱦᱚᱨ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱟᱨ ᱪᱮᱨᱚᱸ, ᱯᱟᱪᱮ ᱜᱚᱝᱜᱟ ᱨᱟᱡᱽᱵᱚᱝᱥᱚ ᱟᱨ ᱛᱟᱭᱚᱢ ᱛᱮ ᱠᱳᱸᱜᱩ ᱪᱳᱞ ᱵᱷᱤᱛᱤᱨ ᱨᱮ ᱠᱳᱸᱜᱩ ᱱᱟᱰᱩ ᱨᱮᱱᱟᱜ ᱨᱟᱡᱽᱜᱟᱲ ᱛᱟᱦᱮᱸ ᱠᱟᱱᱟ, ᱩᱱᱟ ᱚᱠᱛᱚ ᱫᱚ ᱱᱚᱣᱟ ᱫᱚ ᱵᱚᱸᱪᱤᱯᱨᱤ ᱧᱩᱛᱩᱢ ᱛᱮ ᱵᱟᱰᱟᱭᱚᱜ ᱠᱟᱱᱟ ᱛᱟᱦᱮᱸᱫ ᱾ ᱚᱢᱚᱨᱟᱵᱚᱛᱤ ᱜᱟᱰᱟ ᱫᱚ ᱥᱚᱦᱚᱨ ᱞᱮᱠᱟᱛᱮ ᱞᱤᱸᱜᱤᱱ ᱠᱟᱱᱟ ᱾ ᱒᱐᱑᱑ ᱥᱟᱞ ᱫᱷᱟᱹᱵᱤᱡ ᱫᱚ, ᱥᱚᱦᱚᱨ ᱨᱤᱱ ᱦᱚᱲ ᱮᱞ ᱫᱚ ᱖᱗,᱐᱐᱗ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱫᱷᱟᱨᱟᱯᱩᱨᱚᱢ ᱱᱚᱜᱚᱨ ᱯᱟᱞᱤᱠᱟ ᱫᱚ ᱖ ᱢᱮ ᱑᱙᱘᱓ ᱥᱟᱞ ᱨᱮ ᱯᱩᱭᱞᱩ ᱛᱷᱚᱠ ᱨᱮᱱᱟᱜ ᱱᱚᱜᱚᱨᱯᱟᱞᱤᱠᱟ ᱞᱮᱠᱟᱛᱮ ᱯᱨᱚᱢᱚᱴᱮᱰ ᱞᱮᱱ ᱛᱟᱦᱮᱸᱫ, ᱫᱷᱟᱨᱟᱯᱩᱨᱚᱢ ᱫᱚ ᱮᱛᱚᱦᱚᱵ ᱨᱮ ᱠᱚᱭᱟᱢᱵᱟᱴᱩᱨ ᱦᱚᱱᱚᱛ ᱨᱮᱱᱟᱜ ᱴᱷᱟᱶ ᱛᱟᱦᱮᱸ ᱠᱟᱱᱟ ᱟᱨ ᱛᱟᱭᱚᱢ ᱛᱮᱫᱚ ᱱᱚᱣᱟ ᱫᱚ ᱒᱐᱐᱙ ᱥᱟᱞ ᱫᱷᱟᱹᱵᱤᱡ ᱤᱨᱚᱰ ᱦᱚᱱᱚᱛ ᱨᱮ ᱪᱟᱞᱟᱣ ᱮᱱᱟ ᱾ ᱫᱷᱟᱨᱟᱯᱩᱨᱚᱢ ᱱᱚᱜᱚᱨ ᱫᱚ ᱚᱢᱚᱨᱟᱵᱚᱛᱤ ᱜᱟᱰᱟ ᱫᱷᱟᱨᱮ ᱨᱮ ᱢᱮᱱᱟᱜᱼᱟ, ᱱᱚᱣᱟ ᱫᱚ ᱑᱐ ᱰᱤᱜᱽᱨᱤ ᱔᱕ ᱴᱤᱯᱤᱡ ᱠᱚᱧᱮ ᱞᱟᱴᱤᱪᱩᱰ ᱟᱨ ᱗᱘ ᱰᱤᱜᱽᱨᱤ ᱓᱑ ᱴᱤᱯᱤᱡ ᱥᱟᱢᱟᱝ ᱞᱟᱴᱤᱪᱩᱰ ᱛᱟᱞᱟ ᱨᱮ ᱗.᱐᱒ ᱠᱤᱞᱚᱢᱤᱴᱚᱨ᱒ ᱥᱤᱢᱟᱹ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱛᱤᱨᱩᱯᱩᱨ ᱦᱚᱱᱚᱛ ᱨᱮᱱᱟᱜ ᱢᱤᱫᱴᱟᱹᱝ ᱢᱟᱨᱟᱝ ᱫᱮᱦᱟᱛ ᱵᱷᱤᱛᱤᱨ ᱮᱞᱟᱠᱟ ᱞᱟᱹᱜᱤᱫ ᱛᱮ ᱢᱤᱫᱴᱟᱹᱝ ᱦᱩᱰᱤᱧ ᱪᱟᱥ ᱵᱤᱵᱽᱬᱚᱱ ᱛᱟᱞᱢᱟ ᱠᱟᱱᱟ ᱾ ᱱᱚᱣᱟ ᱥᱚᱦᱚᱨ ᱫᱚ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱛᱤᱨᱩᱯᱩᱨ ᱥᱮᱫ ᱠᱷᱚᱱ ᱫᱚ ᱕᱐ ᱠᱤᱞᱚᱢᱤᱴᱚᱨ, ᱤᱨᱚᱰ ᱥᱮᱫ ᱠᱷᱚᱱ ᱫᱚ ᱗᱕ ᱠᱤᱞᱚᱢᱤᱴᱚᱨ ᱟᱨ ᱠᱟᱹᱨᱜᱟᱲ ᱥᱚᱦᱚᱨ ᱥᱮᱫ ᱠᱷᱚᱱ ᱫᱚ ᱗᱒ ᱠᱤᱞᱚᱢᱤᱴᱚᱨ ᱥᱟᱺᱜᱤᱧᱟ ᱠᱚᱭᱟᱢᱵᱟᱴᱩᱨ ᱦᱚᱱᱚᱛ ᱾ ᱥᱩᱨ ᱨᱮᱱᱟᱜ ᱩᱰᱟᱹᱱ ᱰᱟᱹᱦᱤ ᱫᱚ ᱠᱚᱭᱟᱢᱵᱟᱴᱩᱨ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱠᱟᱱᱟ ᱱᱚᱣᱟ ᱫᱚ ᱫᱷᱟᱨᱟᱯᱩᱨᱚᱢ ᱠᱷᱚᱱ ᱗᱐ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾ ᱠᱚᱭᱟᱢᱵᱟᱴᱩᱨ ᱦᱚᱱᱚᱛ ᱛᱷᱟᱯᱚᱱ ᱢᱟᱬᱟᱝ ᱫᱷᱟᱨᱟᱯᱩᱨᱚᱢ ᱫᱚ ᱱᱚᱭᱭᱟᱞ ᱮᱛᱚᱢ ᱦᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱛᱟᱦᱮᱸ ᱠᱟᱱᱟ ᱾

ᱫᱷᱟᱨᱟᱯᱩᱨᱚᱢ ᱟᱨ ᱠᱚᱭᱟᱢᱵᱟᱴᱩᱨ ᱱᱚᱜᱚᱨ ᱯᱟᱞᱤᱠᱟ ᱨᱮᱱᱟᱜ ᱛᱷᱟᱯᱚᱱ ᱫᱚ ᱚᱱᱟ ᱫᱤᱱ ᱦᱩᱭ ᱞᱮᱱᱟ ᱛᱟᱦᱮᱸᱫ ᱾

ᱫᱷᱟᱨᱟᱯᱩᱨᱚᱢ ᱵᱤᱫᱷᱟᱱᱥᱚᱵᱷᱟ ᱴᱚᱴᱷᱟ ᱫᱚ ᱒᱐᱑᱙ ᱥᱟᱞ ᱫᱷᱟᱹᱵᱤᱡ ᱯᱚᱞᱟᱪᱤ (ᱞᱳᱠᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ) ᱵᱷᱤᱛᱤᱨ ᱨᱮ ᱦᱤᱡᱩᱜ ᱠᱟᱱᱟ ᱛᱟᱦᱮᱸᱫ ᱾ ᱱᱤᱛᱚᱜ ᱫᱚ ᱱᱚᱣᱟ ᱤᱨᱚᱰ (ᱞᱳᱠᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ) ᱨᱮᱱᱟᱜ ᱴᱷᱟᱶ ᱠᱟᱱᱟ ᱾

ᱱᱟᱜᱟᱢ

ᱦᱚᱲ ᱮᱞ

᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱫᱷᱟᱨᱟᱯᱩᱨᱚᱢ ᱨᱤᱱ ᱦᱚᱲ ᱮᱞ ᱫᱚ ᱖᱗,᱐᱐᱗ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱑᱐᱔᱕ ᱛᱤᱨᱞᱟᱹ ᱭᱟᱜ ᱡᱟᱱᱟᱝ ᱡᱟᱹᱱᱤ ᱛᱟᱦᱮᱸ ᱠᱟᱱᱟ, ᱱᱚᱣᱟ ᱡᱟᱹᱛᱤᱭᱟᱹᱨᱤ ᱡᱟᱱᱟᱝ ᱡᱟᱹᱱᱤ ᱙᱒᱙ ᱠᱷᱚᱱ ᱫᱚ ᱰᱮᱦᱮᱨ ᱛᱟᱦᱮᱸ ᱠᱟᱱᱟ ᱾ ᱜᱩᱴ ᱕,᱐᱔᱘ ᱦᱚᱲ ᱫᱚ ᱛᱩᱨᱩᱭ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱒,᱕᱖᱖ ᱠᱚᱲᱟ ᱟᱨ ᱒,᱔᱘᱒ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱫᱚ ᱗᱒.᱙᱙% ᱥᱟᱞᱟᱜ ᱵᱟᱨᱟᱵᱟᱹᱨᱤ ᱠᱷᱟᱱᱮᱢ ᱥᱚᱦᱚᱨ ᱨᱮᱱᱟᱜ ᱥᱮᱪᱮᱫ ᱫᱚ ᱘᱐.᱔% ᱛᱟᱦᱮᱸ ᱠᱟᱱᱟ ᱾ ᱥᱚᱦᱚᱨ ᱨᱮ ᱜᱩᱴ ᱑᱕᱘᱔᱒ ᱚᱲᱟᱜ ᱛᱟᱦᱮᱸ ᱠᱟᱱᱟ ᱾

ᱚᱛᱱᱚᱜ ᱟᱨ ᱦᱚᱭᱫᱟᱜ
ᱫᱷᱟᱨᱟᱯᱩᱨᱚᱢ  ᱨᱮ ᱢᱮᱱᱟᱜᱼᱟ ᱾Falling Rain Genomics, Inc - Dharapuram ᱫᱷᱟᱨᱟᱯᱩᱨᱚᱢ ᱥᱚᱦᱚᱨ ᱫᱚ ᱚᱢᱚᱨᱟᱵᱚᱛᱤ ᱜᱟᱰᱟ ᱫᱷᱟᱨᱮ ᱨᱮ ᱢᱮᱱᱟᱜᱼᱟ ᱱᱚᱣᱟ ᱫᱚ ᱮᱛᱚᱢ ᱠᱷᱚᱱ ᱠᱚᱧᱮ ᱥᱮᱦᱮᱫ ᱞᱤᱸᱜᱤᱱᱟ ᱾ ᱪᱮᱛᱟᱱ ᱜᱟᱰᱟ ᱟᱨ ᱰᱮᱢ, ᱱᱚᱞᱞᱟᱛᱷᱚᱸᱠᱚᱞ ᱜᱟᱰᱟ ᱟᱨ ᱰᱮᱢ, ᱯᱚᱞᱟᱨ ᱫᱚ ᱚᱢᱚᱨᱟᱵᱚᱛᱤ ᱜᱟᱰᱟ ᱨᱮ ᱢᱮᱥᱟᱜᱼᱟ ᱾ ᱱᱚᱣᱟ ᱨᱮᱱᱟᱜ ᱩᱥᱩᱞ ᱫᱚ ᱔᱕ ᱢᱤᱴᱚᱨ ᱟᱨᱵᱟᱝ ᱑᱕᱐ ᱯᱷᱤᱴ ᱢᱮᱱᱟᱜᱼᱟ ᱾

ᱠᱟᱹᱣᱰᱤ ᱟᱹᱨᱤ

ᱥᱟᱜᱟᱲᱚᱢ
ᱛᱤᱨᱩᱯᱩᱨ, ᱠᱚᱭᱟᱢᱵᱟᱴᱩᱨ, ᱤᱨᱚᱰ, ᱥᱟᱞᱮᱢ, ᱳᱰᱚᱱᱪᱷᱚᱛᱨᱚᱢ, ᱰᱤᱝᱰᱤᱜᱩᱞ, ᱛᱷᱮᱱᱤ, ᱯᱚᱞᱟᱱᱤ ᱟᱨ ᱢᱟᱫᱩᱨᱟᱭ ᱞᱟᱹᱜᱤᱫ ᱛᱮ ᱕ ᱴᱤᱯᱤᱡ ᱨᱮ ᱢᱤᱫ ᱫᱷᱟᱣ ᱵᱟᱥ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱟᱨ ᱑᱕ ᱴᱤᱯᱤᱡ ᱨᱮ ᱢᱤᱫ ᱫᱷᱟᱣ ᱧᱤᱫᱟᱹ ᱚᱠᱛᱚ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾ ᱑᱕ ᱴᱤᱯᱤᱡ ᱨᱮ ᱠᱚᱨᱩᱨ, ᱯᱚᱞᱟᱪᱤ, ᱵᱮᱞᱞᱟᱠᱚᱭᱮᱞ ᱟᱨ ᱩᱫᱩᱢᱚᱞᱟᱭᱯᱮᱴᱴᱟᱭ ᱞᱟᱹᱜᱤᱫ ᱛᱮ ᱵᱟᱥ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾ ᱫᱷᱟᱨᱟᱯᱩᱨᱚᱢ ᱵᱟᱥ ᱤᱥᱴᱮᱱᱰ ᱨᱮ ᱵᱮᱞᱚᱠᱚᱱᱱᱤ, ᱱᱟᱜᱚᱨᱠᱚᱭᱮᱞ, ᱛᱤᱨᱩᱱᱮᱞᱵᱷᱮᱞᱤ, ᱨᱟᱢᱮᱥᱣᱚᱨᱚᱢ, ᱢᱟᱭᱥᱩᱨ, ᱦᱚᱥᱩᱨ, ᱰᱤᱵᱽᱠᱟᱥᱤ, ᱛᱷᱩᱛᱷᱩᱠᱩᱰᱤ, ᱛᱤᱨᱩᱪᱮᱸᱫᱩᱨ, ᱩᱴᱤ, ᱪᱮᱱᱱᱟᱭ, ᱵᱮᱝᱜᱟᱞᱩᱨᱩ ᱞᱟᱹᱜᱤᱫ ᱛᱮ ᱵᱟᱥ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾

 ᱥᱟᱹᱠᱷᱭᱟᱹᱛ 

ᱛᱷᱚᱠ:ᱛᱤᱨᱩᱯᱩᱨ ᱦᱚᱱᱚᱛ ᱨᱮᱱᱟᱜ ᱛᱟᱞᱩᱠ ᱠᱚ